Tramp giyohvandlik moddalariga qarshi kurashda xalqaro hamkorlikka chaqirdi

AQSh prezidenti Donald Tramp BMT shtab-kvartirasidagi chiqishida giyohvandlik moddalariga qarshi kurashda xalqaro hamkorlikka chaqirdi.
"Bugun biz giyohvandlik moddalariga qarshi hamkorlikda kurashishga va'da beramiz… Biz butun dunyoda sanoqsiz – million-million insonlar hayotini saqlab qolishimiz mumkin", — dedi u giyohvandlik moddalariga qarshi kurashish bo‘yicha AQSh tomonidan tashkil etilgan forumda.
Trampning so‘zlariga ko‘ra, 2000 va 2015 yillar orasida giyohvandlik moddalaridan vafot etish holati dunyo miqyosida 60%ga oshgan.
"Giyohvandlik moddalarining noqonuniy aylanishi noqonuniy moliyaviy oqimlar, korrupsiya, terrorizm bilan bog‘liq", — dedi u.
Tramp shuningdek, giyohvandlik moddalariga qarshi kurashishda BMTning "ulkan salohiyatini" qayd etgan.